Celoplošné testovanie obyvateľov na prítomnosť ochorenia COVID-19 sa na území našej obce uskutoční počas nadchádzajúceho víkendu 07.11.2020 v sobotu a 08.11.2020 v nedeľu.

Odberné miesta budú pracovať od 08:00 ráno do 20:00 hod večer.

Testovanie je pre osoby od 10 rokov. Pre osoby, ktoré sa testovania nezúčastnia bude v termíne od 09.-14. novembra platiť zákaz vychádzania. **Platí zásada, že tí občania, ktorí boli testovaní pozitívne sa ďalších kôl testovania nemusia zúčastňovať, nakoľko boli identifikovaní ako infekční. Ich povinnosťou je izolovať sa a eliminovať riziko nakazenia iných osôb.**

Testovanie občanov v našej obci bude tak ako minulý týždeň pred budovou obecného úradu a materskej školy.

Rozpis testovania v našej obci podľa súpisného čísla rodinných domov:

**Sobota – 07.novembra 2020**

Testovanie od  8.00  hod. ráno -  11.30 hod. občania, ktorí bývajú v rodinných domoch  od súpisného čísla 1 po číslo 40

Testovanie od 13.00 hod. - 20.00 hod občania, ktorí bývajú od súpisného čísla 41 po 80

**Nedeľa – 08. novembra 2020**

Testovanie od  8.00  hod. ráno-  11.30 hod. občania, ktorí bývajú v rodinných domoch  od súpisného čísla 80 po 120

Testovanie od 13.00 hod. - 20.00 hod občania, ktorí bývajú v rodinných domoch od súpisného čísla 121 a vyššie a tí čo nemohli prísť v predošlý deň

V odôvodnených prípadoch môžu prísť naši občania aj mimo uvedeného poradia.

Druhá prestávka bude v obidva dni od 17-17:30.